Source: https://triteknipierias.blogspot.com/
Timestamp: 2020-02-22 04:52:22+00:00
Document Index: 10749790

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΣΥΛΛΟΓΟΣ ΤΡΙΤΕΚΝΩΝ Ν ΠΙΕΡΙΑΣ "ΟΛΥΜΠΟΣ"
ΝΕΑ ΣΕΛΙΔΑ ΣΥΛΛΟΓΟΥ ΤΡΙΤΕΚΝΩΝ ΠΙΕΡΙΑΣ
https://triteknoipierias.wordpress.com/
Αναρτήθηκε από ΤΡΙΤΕΚΝΟΙ ΠΙΕΡΙΑΣ 2 σχόλια:
Συλλογος Τριτεκνων Πιεριας Ολυμπος
ΔΕΙΤΕ ΤΗΝ ΝΕΑ ΣΕΛΙΔΑ ΤΟΥ ΣΥΛΛΟΓΟΥ ΓΙΑ ΣΥΝΕΧΗ ΕΝΗΜΕΡΩΣΗ
Αναρτήθηκε από ΤΡΙΤΕΚΝΟΙ ΠΙΕΡΙΑΣ 1 σχόλιο:
Δημοσιεύθηκε η απόφαση για τη ρύθμιση δανείων του ΟΕΚ
oek-630.jpg
Σε ΦΕΚ δημοσιεύθηκε η απόφαση της υπουργού Εργασίας Έφης Αχτσιόγλου, για τις ρυθμίσεις αποπληρωμής οφειλών δικαιούχων δανειοληπτών από ίδια κεφάλαια του καταργηθέντος ΟΕΚ.
Ειδικότερα, η υπουργική απόφαση αφορά τον τρόπο επαναπροσδιορισμού του χορηγηθέντος δανείου, τον τρόπο εξόφλησης άληκτου κεφαλαίου, ληξιπρόθεσμων οφειλών, τόκων κεφαλαίου, τόκων υπερημερίας, κεφαλαιοποιημένων τόκων, καθώς και την επιμήκυνση του χρόνου αποπληρωμής των οφειλών των δανειοληπτών.
Ένταξη στις ρυθμίσεις
1. Δικαίωμα ένταξης στις νέες ρυθμίσεις έχουν όλοι οι όσοι έχουν λάβει δάνειο από ίδια κεφάλαια του τ. ΟΕΚ και πληρούν τους όρους που καθορίζονται στην παρούσα απόφαση.
2. Δανειολήπτης που τυχόν έχει ενταχθεί στις ρυθμίσεις του ν. 3869/2010 (Α΄ 130) ή άλλου είδους ρυθμίσεις, μπορεί να επιλέξει την ένταξή του στις ρυθμίσεις της παρούσας, παραιτούμενος των τυχόν άλλων ρυθμίσεων στις οποίες έχει ενταχθεί.
3. Δανειολήπτης του τ. ΟΕΚ, στον οποίο έχει χορηγηθεί δάνειο από ίδια κεφάλαια και δεν έχει ολοκληρωθεί η τμηματική εκταμίευση του συνόλου της παροχής και που με αίτησή του δηλώνει ότι δεν επιθυμεί τη συνέχιση της δανειοδότησης, μπορεί να ζητά τη σύνταξη τροποποιητικής σύμβασης, το ύψος της οποίας θα ανέρχεται στο ποσό που έχει εκταμιευτεί και έχει λάβει. Η νέα δανειακή σύμβαση μπορεί να ενταχθεί στις ρυθμίσεις της παρούσας.
4. Δανειολήπτης που έχει λάβει μικτό δάνειο (από ίδια κεφάλαια του τ. ΟΕΚ και τραπεζικά κεφάλαια) δύναται να ενταχθεί στις ρυθμίσεις της παρούσας μόνο κατά το μέρος του δανείου που προέρχεται από τα ίδια κεφάλαια του τ. ΟΕΚ.
5. Για την ένταξη στις ρυθμίσεις, απαιτείται υποβολή αίτησης από το δανειολήπτη (η ένταξη δεν γίνεται αυτόματα).
Ως χρονικό όριο υποβολής της αίτησης ορίζεται διάστημα οκτώ μηνών από την ημερομηνία ανάρτησης στον ιστότοπο του ΟΑΕΔ της ηλεκτρονικής φόρμας της αίτησης ένταξης.
1. Αυξάνεται κατά 10 έτη ο χρόνος αποπληρωμής όλων των κατηγοριών των δανείων από ίδια κεφάλαια του τ. ΟΕΚ που είναι σε ισχύ ο συμβατικός χρόνος εξόφλησής τους. Η παράταση του χρόνου αποπληρωμής κατά 10 έτη ισχύει και για δανειακές συμβάσεις, ο χρόνος αποπληρωμής των οποίων έχει ολοκληρωθεί, χωρίς να έχει επιτευχθεί η αποπληρωμή του δανείου. Στην περίπτωση αυτή, η επιμήκυνση του χρόνου εκκινεί από την ημερομηνία κατάθεσης της αίτησης ένταξης στις ρυθμίσεις της παρούσας.
2. Δανειολήπτη το συνολικό χρέος του οποίου κατά την ημερομηνία υποβολής της αίτησης ένταξης (άληκτο κεφάλαιο + ληξιπρόθεσμες οφειλές +τόκοι κεφαλαίου +τόκοι υπερημερίας ) είναι μικρότερο ή ίσον των 6.000,00 ευρώ, θεωρείται ότι έχει αποπληρώσει το δάνειό του και δεν υφίσταται καμία εκκρεμότητα οφειλής του προς τον Οργανισμό Απασχόλησης Εργατικού Δυναμικού (ΟΑΕΔ).
3. Τόκοι κεφαλαίου-τόκοι υπερημερίας-κεφαλαιοποιημένοι τόκοι.
α. Τόκοι κεφαλαίου ή τόκοι υπερημερίας που τυχόν έχουν καταβληθεί από το δανειολήπτη έως και την ημερομηνία υποβολής της αίτησης ένταξης, αφαιρούνται από το κεφάλαιο του δανείου.
β. Τόκοι κεφαλαίου ή υπερημερίας που έχουν επιβληθεί και δεν έχουν εισπραχθεί, διαγράφονται και δεν επιβαρύνουν πλέον το δανειολήπτη.
γ. Τυχόν κεφαλαιοποιημένοι τόκοι διαγράφονται.
4. Η όποια οφειλή προκύψει για το δανειολήπτη, μετά την εφαρμογή των ρυθμίσεων της παρούσας, παραμένει άτοκη και δεν υπόκειται σε τόκους υπερημερίας.
5. Πραγματοποιείται μείωση κατά 15% στο αρχικό ποσό δανεισμού για όλους τους δανειολήπτες και για όλες τις κατηγορίες δανείων από ίδια κεφάλαια του τ. ΟΕΚ.
6. Για τους δανειολήπτες που κατά την ημερομηνία υποβολής της αίτησης ένταξης έχουν καταβάλει ποσό που αντιστοιχεί ή υπερβαίνει το 60% του τελικού ποσού δανείου τους, το χορηγηθέν δάνειο θεωρείται εξοφληθέν και καμία απαίτηση δεν υφίσταται έναντι αυτών.
7. Τα δικαιολογητικά που απαιτούνται, ανά περίπτωση, για κάθε ειδική ρύθμιση της παρούσας απόφασης, ορίζονται από τον ΟΑΕΔ.
1. Ευάλωτες ομάδες δανειοληπτών
α. Κατά το χρόνο υποβολής της αίτησης, δανειολήπτης που αποδεδειγμένα και αιτιολογημένα ανήκει έστω σε μία από τις ευάλωτες ομάδες των τριτέκνων, συνταξιούχων, περιπτώσεων χηρείας με προστατευόμενο μέλος, μονογονεϊκών οικογενειών, οικογενειών με μέλος ΑΜΕΑ, σεισμοπλήκτων-πυρόπληκτων, ατόμων με αναπηρία 67% και άνω, δικαιούται έκπτωσης 10% στο ποσό του δανείου που έχει προκύψει, μετά τη διαγραφή ποσοστού 15% από το ποσό του αρχικού δανείου.
Δανειολήπτης που εμπίπτει σε περισσότερες της μίας των κατηγοριών των παραπάνω ευάλωτων ομάδων, επιλέγει να ενταχθεί μόνο σε μία εξ αυτών.
β. Πολύτεκνος δανειολήπτης, καθώς και δανειολήπτης που αποδεδειγμένα και αιτιολογημένα κατά το χρόνο υποβολής της αίτησης ανήκει στην ομάδα των πολυτέκνων, όπως αυτή ορίζεται από τις διατάξεις της νομοθεσίας, δικαιούται εκπτώσεως 20% στο ποσό του δανείου που έχει προκύψει, μετά τη διαγραφή ποσοστού 15% από το ποσό του αρχικού δανείου.
2. Ταχύτερη αποπληρωμή δανείου
Από την ημερομηνία ορισμού του τελικού ποσού δανείου και της τελικής οφειλής από τον ΟΑΕΔ, ο δανειολήπτης, όποτε επιθυμεί εντός των προβλεπόμενων κατωτέρω χρονικών ορίων, δύναται να ωφεληθεί των παρακάτω εκπτώσεων, εάν καταβάλλει ποσό, που μαζί με το ήδη καταβληθέν αντιστοιχεί στα παρακάτω ποσοστά του τελικού ποσού δανείου, όπως αυτό ορίζεται στην παράγραφο 2 του πέμπτου κεφαλαίου της παρούσης, ήτοι:
α. Έκπτωση 40% στο τελικό ποσό δανείου, εάν εντός πέντε ετών καταβάλλει το 60% αυτού.
β. Έκπτωση 20% στο τελικό ποσό δανείου, εάν εντός οκτώ ετών καταβάλλει το 80% αυτού.
Ρυθμίσεις για άνεργους - χαμηλά εισοδήματα - έχοντες αδυναμία πληρωμής
1. Δανειολήπτης που αποδεδειγμένα εντάσσεται στην κατηγορία των ανέργων, δύναται, με αιτιολογημένη αίτησή του προς το ΔΣ του ΟΑΕΔ, να ζητήσει την εξαίρεσή του από την υποχρέωση καταβολής της μηνιαίας δόσης, για χρονικό διάστημα έξι μηνών, επαναλαμβανόμενο καθ' όλη τη χρονική διάρκεια του δανείου, μέχρι να συμπληρωθούν τρία έτη συνολικά. Ο συνολικός χρόνος της εξαίρεσης από την καταβολή της δόσης δεν υπολογίζεται και δεν προσμετράται στο χρόνο εξόφλησης του δανείου και δεν επιφέρει καμία άλλη συνέπεια σε βάρος του δανειολήπτη.
2. Δανειολήπτης που αποδεδειγμένα αδυνατεί να καταβάλει τις μηνιαίες δόσεις του δανείου του δύναται, με αιτιολογημένη αίτησή του προς το ΔΣ του ΟΑΕΔ, να ζητήσει την εξαίρεση της καταβολής για συγκεκριμένο χρονικό διάστημα, τη μείωση της δόσης και την αύξηση του χρόνου αποπληρωμής.
3. Δανειολήπτης δύναται, με αιτιολογημένη αίτησή του προς τον ΟΑΕΔ, προσκομίζοντας τα απαραίτητα δικαιολογητικά, να ενταχθεί στις παρακάτω ρυθμίσεις καταβολής ελάχιστης μηνιαίας δόσης, αναλόγως του συνολικού χρέους και του οικογενειακού εισοδήματος, ήτοι:
α. Δανειολήπτης με συνολικό χρέος έως 26.000,00 ευρώ και με ετήσιο οικογενειακό εισόδημα έως 25.000,00 ευρώ, καταβάλλει το 10% του ετήσιου οικογενειακού εισοδήματος σε 12 ισόποσες μηνιαίες δόσεις.
β. Δανειολήπτης με συνολικό χρέος μεγαλύτερο των 26.000,00 ευρώ και με ετήσιο οικογενειακό εισόδημα έως 35.000,00 ευρώ, καταβάλλει το 10% του ετήσιου οικογενειακού εισοδήματος σε 12 ισόποσες μηνιαίες δόσεις.
Ο ΟΑΕΔ υποχρεούται να επανεξετάζει το ύψος του οικογενειακού εισοδήματος του δανειολήπτη που έχει ενταχθεί στην ως άνω ρύθμιση, κάθε δύο χρόνια ή τυχόν νωρίτερα, εφόσον το αιτηθεί ο δανειολήπτης, προκειμένου να αναπροσαρμοστεί η μηνιαία δόση του. Δανειολήπτης, ανάλογα με το χρονικό διάστημα που εντάσσεται στην ως άνω ρύθμιση, καθώς και με το ύψος της ελάχιστης μηνιαίας δόσης, δικαιούται αντίστοιχης επιμήκυνσης του χρόνου αποπληρωμής, ακόμα και πέραν του προβλεπομένου.
Δανειολήπτης που δεν έχει τα παραπάνω χαρακτηριστικά ένταξης στην ως άνω ρύθμιση, καταβάλλει τη μηνιαία δόση, όπως αυτή προκύπτει, σύμφωνα με τα αναγραφόμενα στις παραγράφους 3 και 4 του πέμπτου κεφαλαίου της παρούσας. Ο δανειολήπτης έχει δικαίωμα χρήσης των διατάξεων του παρόντος κεφαλαίου καθ' όλη τη χρονική διάρκεια του δανείου.
Νέο ποσό δανείου οφειλής / Νέο ποσό δανείου
Επί του αρχικού ποσού δανεισμού (αρχικό δάνειο) εφαρμόζεται μείωση κατά 15% και ορίζεται το νέο ποσό δανείου. Η μείωση εφαρμόζεται σε όλες τις κατηγορίες δανείων που αφορά η παρούσα απόφαση.
Τελική οφειλή
Από το τελικό ποσό δανείου αφαιρούνται τα ήδη καταβληθέντα από το δανειολήπτη ποσά είτε αφορούν τόκους κεφαλαίου είτε τόκους υπερημερίας είτε κεφαλαιοποιημένους τόκους είτε κεφάλαιο και ορίζεται η τελική οφειλή του. Τυχόν τόκοι κεφαλαίου ή υπερημερίας που έχουν επιβληθεί και δεν έχουν καταβληθεί από το δανειολήπτη, διαγράφονται και δεν λαμβάνονται υπόψη κατά τη διαδικασία υπολογισμού της τελικής οφειλής του δανειολήπτη.
Η τελική οφειλή του δανειολήπτη κατανέμεται σε ισόποσες μηνιαίες δόσεις για τον εναπομένοντα, ανά περίπτωση χρόνο αποπληρωμής. Οι μηνιαίες δόσεις παραμένουν άτοκες και δεν επιβαρύνονται με τόκους υπερημερίας έως και την λήξη του χρόνου αποπληρωμής του δανείου.
Κοινωνικός χαρακτήρας των ρυθμίσεων
1. Μοναδική προϋπόθεση ένταξης στις ρυθμίσεις της παρούσας απόφασης αποτελεί η ιδιοκατοίκηση και η χρήση της κατοικίας από το δανειολήπτη (γονείς-τέκνα-συγγενείς α και β βαθμού), για την υπολειπόμενη διάρκεια του δανείου. Τα αναγκαία δικαιολογητικά ιδιοκατοίκησης, κατά την ημερομηνία υποβολής της αίτησης ένταξης, ορίζονται από τον ΟΑΕΔ, που διατηρεί και το δικαίωμα ελέγχου για την υπολειπόμενη διάρκεια του δανείου.
2. Εάν ο δανειολήπτης δεν εξυπηρετεί τις νέες συμβατικές του υποχρεώσεις για διάστημα έξι μηνών, ο ΟΑΕΔ υποχρεούται να τον ενημερώνει εγγράφως και να ζητά την καταβολή των εκπρόθεσμων δόσεών του ή την προσκόμιση δικαιολογητικών αδυναμίας πληρωμής.
3. Στην περίπτωση που ο δανειολήπτης αδιαφορήσει, δεν προσκομίσει τα αναγκαία δικαιολογητικά, δεν αποδείξει την αδυναμία πληρωμής ή δεν καταβάλλει τις εκπρόθεσμες δόσεις του, θεωρείται ότι από τον Οργανισμό έχει εξαντληθεί κάθε δυνατό όριο διευκόλυνσης και ο ΟΑΕΔ υποχρεούται, μετά από νέα ειδοποίηση, να βεβαιώσει το σύνολο της υπολειπόμενης οφειλής στην αρμόδια ΔΟΥ, εντός των επόμενων έξι μηνών.
4. Η παραπάνω υποχρέωση του ΟΑΕΔ ισχύει και για όσους τυχόν δανειολήπτες δεν θελήσουν να ενταχθούν στις ρυθμίσεις της παρούσας και συστηματικά δεν ανταποκρίνονται στις συμβατικές τους υποχρεώσεις, στις ειδοποιήσεις του ΟΑΕΔ ή δεν προσκομίζουν δικαιολογητικά αδυναμίας πληρωμής.
Ρυθμίσεις προγραμμάτων αγοράς κατοικιών ή διαμερισμάτων (ΠΑ.ΚΑ.ΔΙ.)
1. Οι δικαιούχοι της κατηγορίας αυτής θεωρούνται ως δανειολήπτες από κεφάλαια του τ. ΟΕΚ και εντάσσονται στις ρυθμίσεις δανείων της παρούσας απόφασης.
2. Για τους δικαιούχους της κατηγορίας αυτής για τους οποίους έχουν εκδοθεί οριστικά παραχωρητήρια, ως αρχικό ποσό δανεισμού θεωρείται το συμφωνηθέν τίμημα παραχώρησης. Επί του τιμήματος αυτού εφαρμόζονται όλες οι ρυθμίσεις δανείων που αναφέρονται στην παρούσα.
3. Για τις κατοικίες της κατηγορίας αυτής για τις οποίες δεν έχουν εκδοθεί οριστικά παραχωρητήρια, το τίμημα παραχώρησης ορίζεται με νέα, πρόσφατη εκτίμηση ορκωτού εκτιμητή, με ευθύνη του δικαιούχου ή του ΟΑΕΔ, ανεξαρτήτως της τιμής αγοράς κατά το χρόνο απόκτησης της κατοικίας από τον τ. ΟΕΚ. Το τίμημα αυτό θεωρείται ως το ποσό δανεισμού και επί αυτού εφαρμόζονται όλες οι ρυθμίσεις της παρούσας απόφασης.
4. Για την κατηγορία αυτή (ΠΑ.ΚΑ.ΔΙ.), διατηρείται η πρόβλεψη έκπτωσης 50% για τους πολύτεκνους και για τις δύο περιπτώσεις που αναφέρονται παραπάνω (παρ. 2 και 3). Η ιδιότητα του πολυτέκνου εξετάζεται κατά την ημερομηνία υποβολής της αίτησης, ενώ διατηρείται για όσους δικαιούχους την είχαν κατά την έκδοση του οριστικού παραχωρητηρίου.
5. Οι πολύτεκνοι της κατηγορίας αυτής δεν δικαιούνται των λοιπών εκπτώσεων που προβλέπονται στην παρούσα, αλλά μπορούν να κάνουν χρήση όλων των άλλων προβλεπόμενων διευκολύνσεων (επιμήκυνση χρόνου, προστασία ανέργων, ταχεία αποπληρωμή, μέγιστη μηνιαία δόση, κλπ).
6. Οι δικαιούχοι της κατηγορίας αυτής (ΠΑ.ΚΑ.ΔΙ.) εντάσσονται στις ρυθμίσεις της παρούσας, υπό τον όρο ότι πληρούν τις προϋποθέσεις ένταξης σε αυτήν.
Επίλυση διάφορων
Κάθε διαφορά που θα προκύπτει κατά την εφαρμογή της απόφασης αυτής, θα τίθεται υπόψη του ΔΣ του ΟΑΕΔ και θα επιλύεται με απόφασή του.
ΔΕΛΤΙΟ ΤΥΠΟΥ No 8 – 2018 – ΠΡΑΓΜΑΤΟΠΟΙΗΘΗΚΕ ΤΟ ΣΑΒΒΑΤΟ 3 ΦΕΒΡΟΥΑΡΙΟΥ ΤΟ 5ο ΣΥΝΕΔΡΙΟ ΜΑΣ
ΠΡΑΓΜΑΤΟΠΟΙΗΘΗΚΕ ΤΟ ΣΑΒΒΑΤΟ 3 ΦΕΒΡΟΥΑΡΙΟΥ ΤΟ 5Ο ΣΥΝΕΔΡΙΟ ΤΗΣ ΟΜΟΣΠΟΝΔΙΑΣ ΠΟΛΥΜΕΛΩΝ ΟΙΚΟΓΕΝΕΙΩΝ ΜΕ ΤΡΙΑ ΤΕΚΝΑ ΕΛΛΑΔΑΣ (ΟΠΟΤΤΕ).
Στο συνέδριο συμμετείχαν αντιπρόσωποι από όλες τις περιοχές της χώρας, από την Κρήτη ως τον Έβρο, από τα Δωδεκάνησα ως τα Ιόνια.
Το συνέδριο τίμησαν με την παρουσία τους ο πρόεδρος των Κεντρώων κ. Βασίλης Λεβέντης, από το ΣΥΡΙΖΑ η κα. Θεοδώρα Μεγαλοοικονόμου, από τη Δημοκρατική Συμπαράταξη ο κοινοβουλευτικός εκπρόσωπος και πρώην Υπουργός κ. Βασίλης Κεγκέρογλου, από το ΚΚΕ ο κ. Χουρδάκης Χάρης, από το ΠΑΣΟΚ ο κ. Πάρης Βελλίδης, από τους ΑΝΕΛ ο υπεύθυνος Τριτέκνων Πολυτέκνων κ. Χρήστος Πέππας, από τη Λαϊκή Ενότητα ο πρώην Υπουργός κ. Δημήτρης Στρατούλης, εκπρόσωπος της Βουλευτή Α Πειραιά ΣΥΡΙΖΑ κ. Ελένη Σταματάκη , ο κ. Φώτης Ανδρεόπουλος, εκπρόσωπος του ΘΕΟΦΙΛΟΥ κ. Γιάννης Ναυπλιώτης καθώς και ο πρόεδρος του Οίκου Ναύτη και πρώην σύμβουλος του Υπ. Εσωτερικών Βαγγέλης Αυγουλάς.
Επίσης έγινε ενημέρωση για διάφορα θέματα που αφορούν τους Τρίτεκνους από τον κ. Μπούγα Δημήτρη, και την κ. Νίκη Καρατζόγλου.
Οι προσκεκλημένοι δεσμεύτηκαν να κάνουν όλες τις δυνατές παρεμβάσεις ώστε να υλοποιηθούν τα δίκαια αιτήματα των τριτέκνων.
Συγκεκριμένα το συνέδριο μέσα από τις τοποθετήσεις επανέλαβε τα αιτήματα:
-Να αναγνωριστούν οι τρίτεκνες οικογένειες σαν πολύτεκνες, όπως ισχύει σε όλες τις Ευρωπαϊκές χώρες.
-Να λάβει η πολιτεία όλα τα αναγκαία μέτρα για την ενίσχυση της οικογένειας και κυρίως για την αντιμετώπιση του Δημογραφικού ζητήματος, ώστε να μην γίνει η Ελλάδα-όπως πάνε να την κάνουν, μια γερασμένη χώρα . Με χιλιάδες νέους –το δυναμικό κομμάτι της κοινωνίας- μετανάστες . Με τους θανάτους περισσότερους από τις γεννήσεις. Με μισθούς των 300 ευρώ ,τα ζευγάρια δεν κάνουν παιδιά. Η χώρα δεν έχει μέλλον. Αυτό είναι έγκλημα !
Να επανέλθει το επίδομα Τριτεκνίας – Πολυτεκνίας
(ΕΠΙΔΟΜΑ ΥΠΟΓΕΝΝΗΤΙΚΟΤΗΤΑΣ – ΔΗΜΟΓΡΑΦΙΚΟ)
-Να αναγνωριστεί η ιδιότητα του τριτέκνου στις οικογένειες με τρία παιδιά και να μην τιμωρείται από το κράτος με τη φορολογική πολιτική ή την αφαίρεση των θετικών ενισχύσεων όταν ένα από τα παιδιά φτάσει 18 χρονών, όπως συμβαίνει σήμερα.
-Να υπάρξουν ευνοϊκές ρυθμίσεις για τα εισιτήρια στα Μέσα Μαζικής Μεταφοράς (αστικές γραμμές, ΚΤΕΛ, τρένα , πλοία) ώστε να διευκολύνεται η μετακίνηση των οικογενειών.
– Νομοθετική ρύθμιση για την κατοχύρωση-μέσα από τις ειδικές κατηγορίες- του ποσοστού πολυτέκνων-τριτέκνων, στις προσλήψεις, και την κοινωνική πολιτική.
Οι αντιπρόσωποι τόνισαν, δεν ζητάμε επιδόματα, δεν επαιτούμε αλλά απαιτούμε ανθρώπινες συνθήκες, για να ζήσουν και να μορφωθούν τα παιδιά μας !
Τα μέλη του Δ.Σ. σαν μια γροθιά δεσμεύτηκαν στο επόμενο διάστημα να συνεχίσουν τις συναντήσεις και την κατάθεση επεξεργασμένων προτάσεων και όπου χρειαστεί με δυναμικό και μαζικό τρόπο , μέχρι να γίνουν πράξη οι στόχοι μας!
ΑΥΤΗΝ ΤΗΝ ΠΑΡΑΣΚΕΥΗ 5-8μ.μ. ΣΤΟ ΓΡΑΦΕΙΟ ΤΟΥ ΣΥΛΛΟΓΟΥ, ΘΑ ΓΙΝΕΙ ΔΩΡΕΑΝ ΔΙΑΝΟΜΗ ΠΑΤΑΤΑΣ ΣΤΑ ΜΕΛΗ ΤΟΥ, ΜΕ ΣΕΙΡΑ ΠΡΟΤΕΡΑΙΟΤΗΤΑΣ.
ΘΕΡΜΗ ΠΑΡΑΚΛΗΣΗ ΝΑ ΕΧΕΤΕ ΜΑΖΙ ΣΑΣ ΤΙΣ ΤΡΙΤΕΚΝΙΚΕΣ ΚΑΡΤΕΣ
ΠΑΡΑΚΑΛΟΥΝΤΕ ΤΑ ΜΕΛΗ ΜΑΣ ΝΑ ΦΕΡΟΥΝ ΤΙΣ ΚΑΡΤΕΣ ΤΟΥΣ ΓΙΑ ΑΝΝΑΝΕΩΣΗ -ΘΕΩΡΗΣΗ ΓΙΑ ΤΟ 2018 ΑΠΟ ΤΟΝ ΣΥΛΛΟΓΟ ΚΑΙ ΤΟ ΚΤΕΛ ΠΙΕΡΙΑΣ ΣΤΟ ΓΡΑΦΕΙΟ ΤΟΥ ΣΥΛΛΟΓΟΥ .ΚΡΕΣΝΑΣ 36 ΚΑΤΕΡΙΝΗ ΚΑΘΕ ΤΕΤΑΡΤΗ 11-12,30 ΜΜ ΚΑΙ ΚΑΘΕ ΠΑΡΑΣΚΕΥΗ 5-7 ΜΜ
«Σάρκα και οστά» παίρνει η ρύθμιση των δανείων του πρώην Οργανισμού Εργατικής Κατοικίας (ΟΕΚ). Με απόφαση που υπέγραψε η υπουργός Εργασίας, Έφη Αχτσιόγλου, παρέχονται εξαιρετικά ευνοϊκοί όροι σε περισσότερους από 80.000 δανειολήπτες από ίδια κεφάλαια του ΟΕΚ, με στόχο την αποπληρωμή της οφειλής τους
Η ρύθμιση αφορά και ευάλωτες κοινωνικά και οικονομικά ομάδες, όπως είναι οι άνεργοι, οι συνταξιούχοι, τα Άτομα με Αναπηρία (ΑμεΑ), οι τρίτεκνοι και οι πολύτεκνοι, οι μονογονεϊκές οικογένειες και οι χήροι με προστατευόμενα μέλη.
• Διαγραφή του υπολοίπου της οφειλής για όσους δανειολήπτες έχουν συνολικό χρέος μικρότερο των 6.000 ευρώ.
ΤΡΙΤΕΚΝΟΙ ΠΙΕΡΙΑΣ
Κρέσνας 36 ΚΑΤΕΡΙΝΗ, τηλ. 2351302710 κιν6973240686 email:triteknipierias@gmail.comi, Greece
Εκπτώσεις στη Πιερία, για Τρίτεκνες Οικογένειες. - Google Drive
ΝΕΑ ΣΕΛΙΔΑ ΣΥΛΛΟΓΟΥ ΤΡΙΤΕΚΝΩΝ ΠΙΕΡΙΑΣ https://...